****هاریکاریا قانوونی یا بێ پارە****

هەوە مافێ هاریکاریا قانوونی یا بێ پارە یا وە هەیە.ئەو هاریکاری تێ پێک ئانین ژ:

* نڤیساندنا تێهەڵچوونەوە ل دژی وێ بڕیارێ کو هەوە ژێ نە ڕازی نین؛
* نوونەرتیا وە د دۆزا تێهەڵچوونەوە دە.

ئەگەر پارێزەرێ وە یان ژی ڕاوێژکارەکی قانوونی یێ وە نینە دکارن هاریکاریا بێ پارە وەربگرن ئگەر ئەو بڕیار ل سەر بێ پار کرنا وە ژ پاراستنی نێودەوڵەتی بێ دڤێ کو ژی وێ پیڤانا داهاتێ یا کو ل قانوونا هاریکاریا جیڤاکی هاتیە دیار کرن جێ ب جێ بینین یان ژی داهاتا وە ژ ١٠٠ سەدا پیڤانێن داهاتێ بێتر نەبن یێن کو ل ماددەیا (٨) یا قانوونا هاریکاریا جیڤاکی ژ ١٢ـێ ئادارا ٢٠٠٤ـان دە هاتنە دیار کرن.

ژ بۆ وەرگرتنا هاریکاریا بێ پارە دڤێ کو دەستهەڵاتیا ڕەوا ب شێوەیەک نڤیسکی وەرێ دایین. پارێزەر، شیرەت کەرێ قانوونی یان ژی کەسێ کو نە پارێزەر وە نە شیرەت کەرێ قانوونی یە لێ فەرمانبەرێ ڕێخستنەکێ حکوومی یە یا کو ژ بۆ دایینا هاریکاریا پێ پارە یا قانوونی دەستهەڵاتدار ئە وێ هاریکاریێ دکێ.

اگاهیێن بێتر وەک **فەهرستا ڕێخستنان، پارێزەران ئو شیرەت کەرێن قانوونی** کو ب کرنا هاریکاریا بي پارە یا قانوونی ڤە مژیل دبن ل ڤێرێ بدوزن:

<https://www.gov.pl/web/udsc/bezplatna-pomoc-prawna>

**هاریکاری بۆ ڤەگەڕیا دڵخوازی**

**کی دکارێ ڤێ هاریکاریێ ب کار بینێ**

ئەگەر دخوازن ب ئاوایەکێ دڵخوازی بزڤڕینە سەر وەڵاتێ ژدایکبوونا خو یان وەڵاتەکی دین کو وە مافێ هاتنە وێرێ هەیە ب ڤێ ئەرمانجێ دکارن هاریکاریا دەستهەڵاتێن پۆڵەندایێ ب کار بینن. ئەگەر دۆزا وە ژ بۆ دایینا پاراستنا ناڤنەتەوەیی ب یەکێ ژ بڕیارێن ژێرین دووماهی هاتیە:

* ڕێکار هاتیە بەتال کرن
* مافێ پەنابەریێ هاتیە ڕەت کرن ئو مافێ پاراستنا تەمامکار هاتیە ڕەت کرن یان
* داخویانیا هاتیە دەرکرن کو داخوازینامە بێ ڕێ یە،

وە هەروسا ئەگەر داخوازینامەیا وە ژ بۆ دایینا پاراستنا نێڤنەتەڤەیی ژ بەر سەدەمەیێن فەرمی بێ لێکۆڵینەوە هاتیە مایین دکارن داخوازینامەیا هاریکاری بۆ ڤەگەڕیا دڵخوازی پێشکێش بکن.

**هاریکاری ژ چ پێک تێ**

هاریکاری بۆ ڤەگەڕیا دڵخوازی ژ پارە دانا مەسرەفێن ژێرین پێک تێ:

* مەسرەفەێن گەشت کرنێ؛
* زەریبەیێن ئیداری یێن کو تێکلدارن ب چێکرنا بەڵگەیا گەشت کرن ئو ڤیزە ئو هەروسا مولەتێن پێویست؛
* مەسرەفەێن خوارن ئو ڤەخوارن بەری ئو دەما سەفەرێ (مەگەر سەرۆکێ نڤیسگەهێ ل چارچۆڤەیا هاریکاریا جیڤاکی پارەیێ وان مەسرەفان بدێ)؛
* مەسرەفەێن ژیانێ بەری ئو دەما سەفەرێ (مەگەر سەرۆکێ نڤیسگەهێ ل چارچۆڤەیا هاریکاریا جیڤاکی پارەیێ وان مەسرەفان بدێ)؛
* مەسرەفەێن چاڤدێریا پژیشکی (مەگەر سەرۆکێ نڤیسگەهێ ل چارچۆڤەیا هاریکاریا جیڤاکی پارەیێ وان مەسرەفان بدێ)؛
* مەسرەفێن تێکلداری ب ڕێکخستنا ڤەگەڕیا دڵخوازی یا وی قەبارەیی کو ژ ئەرکێن دەستووری یێن وی ڕێکخستنا ڤەگەڕیێن دڵخوازی یە؛
* مەسرەفێن دین یێن کو ب جێ ب جێ کرنا ڤەگەڕیا سلامەت ئو مرۆڤاتی تێکلدارن.

هەوە د دەما ٢ ساڵان دە جارەکێ دکارن هاریکاریا کو ب وێ ئاواهیێ پارەیێ وێ تێ دایین ب کار بینن. قوربانیێن قەچاخیا مرۆڤ ئو زەرۆک دکارن بێتر وێ هاریکاریێ ب کار بینن.

**چەوا داخوازینامە تێ پێشکێش کرن**

**فەرماندەرێ گشتی یێ پارێزڤانێن سنووران** بەرپرسێ ڕێخستنا ڤەگەڕیا دڵخوازی یە. ەگەر وە بڕیارەکی ژێرین وەرگرتیە:

* ڕێکار هاتیە بەتال کرن
* مافێ پەنابەریێ هاتیە ڕەت کرن ئو مافێ پاراستنا تەمامکار هاتیە ڕەت کرن

وە هاریکاریا جیڤاکی ئو چاڤدێریا بزیشکی ب کار دینن یا کو ژ ئالیێ سەرۆکێ نڤیسگەهێ ڤە تێ کرن داخوازینامەیا دایینا هاریکاری بۆ ڤەگەڕیا دڵخوازی **ب ڕێیا سەرۆکێ نڤیسگەها کاروبارێن بیانیان ڤە** پێشکێش بکن. داخوازینامەیا ئیمزا کری ب ناڤنیشانا بەشا هاریکاریا جیڤاکی یا نڤیسگەها کاروبارێن بیانیان بهنێرن (ب ڕێیا پۆستەخانە یان سندوقا فەرمی یا e-PUAP [ئێ-پووئاپ]) یان ژی هەوە بخو ل ناڤەندا ژ بۆ بیانیان کو داخوازا دایینا پاراستنا ناڤنەتەوەیی دکن یان ژی ل ئیدارەیا ژ بۆ پێشکێش کرنێ یا نڤیسگەها ل کۆڵانا Taborowa [تابۆرۆڤا] ٣٣ ل ڤارشاڤا دە د دەما ڤەکرنێ ثێشکێش بکن.

د هەر ڕەوشەکا دین داخوازینامەیا دایینا هاریکایا ڤەگەڕیا دڵخوازی دڤێ کو وەرێ پێشکێش کرن فەرماندەرێ یەکەیا پارێزڤانێن سنووران یان ژی فەرماندەرێ بنگەها پارێزڤانێن سنووران یێ کو ل شونا نیشتەجێبوونا وە دەستهەڵاتدار ئە.

**ماوەیێن ژ بۆ پيشکيش کرنا داخوازینامەیێ**

داخوازینامە دڤێ د دەمێن ژێرین دە وەرێ پێشکێش کرن:

* **٥ ڕۆژ** ژ وێ ڕۆژێ کو **بڕیارا ل سەر بەتال کرنا ڕیکارێ** دووماهی بوو؛
* **٥ ڕۆژ** ژ وێ ڕۆژێ کو **گەهاندنا ئاگاداریا ل سەر مایینا داخوازینامەیا پاراستنا ناڤنەتەوەیی بێ لێکۆڵینەوە هات دان**؛
* ئەگەر وە **بڕیارا ڕەت کرنا مافێ پەنابەری ئو ڕەت کرنا مافێ پاراستنا تەمامکەر یان ژی داخویانیا کو داخوازینامەیا وە بێ ڕێ بوویە وەرگرت ٧ ڕۆژ** بەری داوی بوونا ماوەیا ٣٠ ڕؤژان ژ بۆ ڤەگەڕیا دڵخوازی

**ل بیرا وە بیت!** ئەگەر هەوە د دەما دیارکری دە داخوازینامەیێ پێشکێش ناکن فەرماندەرێ گشتی یێ پارێزڤانێن سنووران دێ وێ بێ ليکۆڵینەوە مینت.